open-index/open-wikipedia-markdown huggingface dataset:
אמנדה ליר

**אמנדה ליר** (בצרפתית: **Amanda Lear**; נולדה ב-18 ביוני 1939, סייגון) היא שחקנית, זמרת, ציירת ודוגמנית צרפתייה.

## ביוגרפיה
רוב המקורות מציינים שהיא נולדה ביוני 1939 בסייגון (אז בשליטה של צרפת). לפי תעודת הנישואים הבריטית שלה אביה היה קצין צרפתי (ככל הנראה בעל שורשים בריטים). על פי קול הקונטרה אלט המיוחד של הזמרת קיימת השערה שהיא בעלת שורשים רוסים-אסיאתים. היא נולדה כבן בשם Alain Tapp. כילד היא גדלה בדרום צרפת ובשווייץ. לפי חלק מהמקורות בשנת 1963 היא עברה ניתוח לשינוי מין. מעשית אין לכך הוכחות חד-משמעיות.

למרות היותה, ככל הנראה אישה טראנסית, מעולם לא הודתה בזה במפורש, ואף טענה בראיונות איתה שהשמועות על כך היו גימיק שיווקי מכוון עבור מכירת התקליטים שלה, משום ש"אינה באמת זמרת".

במהלך שנות ה-60 של המאה ה-20 אמנדה ליר הייתה מקורבת לסלבדור דאלי. בשנת 1965 היא התחתנה עם מורגן פול ליר הסקוטי והחליפה שם משפחתה בהתאם. בהמשך היא דגמנה עבור קרל לגרפלד וקוקו שאנל. מספר שנים ליר התגוררה בלונדון החוגגת. באותה תקופה היא ניהלה מערכת יחסים עם בריאן ג'ונס. בשנת 1968 היא לראשונה שיחקה בסרט. שנות ה-70 של המאה ה-20 בהמלצת דייוויד בואי היא התחילה קריירה של זמרת. השירים הראשונות שלה לא זכו להצלחה, אך בהמשך היא קיבלה חוזה ל-6 אלבומים חדשים. שירים שהיא שרה בסגנון דיסקו הגיעו לראש מצעדי הפזמונים באיטליה וגרמניה. אלבום של אמנדה ליד Sweet Revenge קיבל דרגת "זהב" בגרמניה וצרפת תוך מכירת מעל ל-4 מיליון העתקים.

בשנת 1979 היא התחתנה עם בן אצולה צרפתי. סלבדור דאלי היה נגד קשר זה ולכן היחסים בין החברים הוותיקים החלו להתקרר.

בשנת 1979 יצא אלבום חדש Diamonds for Breakfast שזכה להצלחה בסקנדינביה.

במחצית שנות ה-80 של המאה ה-20 אמנדה ליר החלה קריירה מוצלחת בטלוויזיה איטלקית. היא הייתה מנחה של מספר תוכניות טלוויזיה והצטלמה בסדרות טלוויזיה.

בשנת 1984 ליר פרסמה ספר My Life with Dalí על הקשר ארוך שנים עם הצייר. הספר יצא בצרפתית ותורגם לשפות נוספות.

בשנת 2000 בביתה התרחשה שרפה ובעלה נהרג (באותה עת אמנדה ליר שהתה באיטליה).

בשנת 2002 השתתפה בסרט הריקודים "Le défi" לצדה של השחקנית הצעירה סופיה בוטלה; בבימויה של הבמאית והכוריאוגרפית הספרדייה בלנקה לי .

במאה ה-21 ליר ממשיכה להצטלם בסרטים, לשיר ולהופיע בטלוויזיה. בשנת 2021 יצא אלבום חדש שלה Tuberose.

בשנת 2023 ביצעה הופעת אורח בסדרה הקומית "Escort Boys" אשר שודרה בפריים וידאו.

במאי 2025 סרט על חייה הוקרן בטלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה צרפתיות
קטגוריה:דוגמניות צרפתיות
קטגוריה:זמרות צרפתיות
קטגוריה:צרפתיות שנולדו ב-1939
שרוד (הווש)

**שרוד** (בהונגרית: **Sarud**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בשרוד מספר התושבים נמצא בירידה. כך, בשנת 1990 חיו בכפר 1,416 תושבים ובשנת 2021 רק 1,089 תושבים.

האזור מיושב מסביבות המאה ה-13, והוא מוזכר לראשונה בכתבים משנת 1261.

## יהודי שרוד
יהודים חיו בשרוד במאה ה-18 ובמאה ה-19. החל משנת 1885 החלו יהודי הכפר להיות כפופים לרבנות טיספירד ובשנת 1944 נרצחו מהכפר יהודים רבים בשואת יהודי הונגריה. 

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קוריולינק

**קוריולינק** (בקוריאנית: **고려링크**) היא חברת סלולר צפון קוריאנית. החברה מוחזקת על ידי Cheo Technology, מיזם משותף בין Orascom Telecom Media and Technology Holding (OTMT) המצרית אשר מחזיקה ב-75% מהמניות, לבין שירות הדואר של קוריאה הצפונית (KPTC) בבעלות המדינה. קוריולינק החלה את דרכה בשנת 2008 והייתה מפעילת ה-3G הסלולרית הראשונה בקוריאה הצפונית.

החברה מציעה שירותי תקשורת בפיונגיאנג ובחמש ערים נוספות וכן לאורך שמונה כבישים מהירים ומסילות רכבת. מספרי טלפון ברשת מקבלים קידומת 1912(0) 850+. על אף היותה רשת 3G, אין גישה לאינטרנט (רק אינטרנט) עבור משתמשים ביתיים. עם זאת, נכון לאפריל 2014, קיימת גישה לאינטרנט סלולרי לזרים עם מהירות מוגבלת.

## היסטוריה
בינואר 2008 קיבלה "אורסקום טלקום הולדינג" (Orascom Telecom Holding), מקבוצת "אורסקום" המצרית, את הרישיון להקים רשת סלולרית דור שלישי בצפון קוריאה. קוריולינק פרסה את רשת ה-3G שלה כדי לכסות תחילה את פיונגיאנג, שאוכלוסייתה מונה יותר משני מיליון איש, עם תוכנית שאפתנית להרחיב את הכיסוי שלה לכל המדינה, עד אז שירותי תקשורת סלולרית במדינה היו קיימים באופן מוגבל ביותר ורק החל מ-2004.

ההתקשרות שיצאה לדרך עם קוריולינק הייתה מהלך שנוי במחלוקת עבור Orascom שבסיסה במצרים מכיוון שצפון קוריאה הייתה תחת סנקציות בינלאומיות מאז שהובילה ניסויים גרעיניים ב-2006.

בהשקת הרשת בדצמבר 2008, היו 5,300 מנויים. ביוני 2009 דיווחה Orascom על 47,873 מנויים ביוני 2009, ולאחר מכן על 432,000 מנויים צפון קוריאנים בדצמבר 2010, עלייה ל-809,000 עד ספטמבר 2011, ומעבר למיליון עד פברואר 2012. באפריל 2013, מספר המנויים התקרב לשני מיליון. בשנת 2011, ל-99.9% מלקוחות Koryolink הייתה גישה לדור שלישי.

ב-2015 מספר המנויים עלה על שלושה מיליון והרשת הייתה רווחית. עם זאת, ממשלת קוריאה הצפונית סירבה לאפשר העברת רווחים מקוריאה הצפונית Orascom ואף פתחה חברת סלולר שנייה (Kangsong Net) שתתחרה בקוריולינק. כתוצאה מכך דיווחה אורסקום בתוצאה הכספית שלה, כי איבדה שליטה על פעילותה של קוריולינק.

בעקבות החמרת הסנקציות על צפון קוריאה על ידי מועצת הביטחון של האו"ם, Orascom קיבלה בספטמבר 2018 החרגה לטובת המשך פעילות עם קוריולינק בקוריאה הצפונית.

## שימוש על ידי זרים
ב-26 בפברואר 2013, קוריולינק הפכה את שירות האינטרנט לזמין עבור זרים בעלות של 192$ עבור 2GB; כחודש לאחר מכן, ב-29 במרץ השירות הופסק. גורם רשמי של קוריולינק הצהיר ששירות האינטרנט זמין עבור תושבים לטווח ארוך כמו צוותים דיפלומטים. כיום שירות האינטרנט זמין לזרים אך מנוטר.

## שליטה ממשלתית
לפי Orascom, ממשלת צפון קוריאה עוקבת אחר כל פעילויות הרשת מאז 2009 לפחות. רק שיחות בתוך קוריאה הצפונית מותרות באמצעות קוריולינק. אך נעשה שימוש בטלפונים מוברחים ליד גבול סין המאפשרים חיוג בינלאומי ישיר.

בפברואר 2012, הממשלה הכחישה שאסרה שימוש באינטרנט במהלך תקופת האבל של קים ג'ונג-איל.

בספטמבר 2014, קוריולינק תיקנה פרצה שאפשרה למשתמשים המקומיים שלה לקבל שיחות בינלאומיות וגישה לאינטרנט המיועדת לתיירים בלבד.

## הערות שוליים

קטגוריה:קוריאה הצפונית: תקשורת
קטגוריה:חברות צפון קוריאניות
קטגוריה:חברות תקשורת אסיתיות
אורי ורדי

**אורי ורדי** (נולד ב-1 באוקטובר 1965) הוא שחקן ישראלי.

## ביוגרפיה
ב-1983 שיחק בתפקיד ראשי בסרט "הפנימייה" בבימויו של יעוד לבנון, גילם את אורי.

ב-1985 הופיע בסרט האימה האמריקאי "הכלה" בתפקיד ילד.

ב-1990 הופיע בסדרת האימה "סיפורים לשעת לילה מאוחרת" ששודרה בערוץ הראשון, שיחק בפרק: העגיל שיחק את האקס של אוסי (טל קרסלניק).

ב-1992 שיחק בתפקיד ראשי לצידו של אקי אבני בסרט "נערי החוף", גילם את רובי.

ב-1993 הופיע בסרט "נקמתו של איציק פינקלשטיין" בכיכובו של משה איבגי, שיחק בתפקיד סמל.

בשנים 1995–2000 שיחק בתפקיד ראשי באופרת הסבון של ערוץ 2 "רמת אביב גימל" גילם את דמותו של בני פלד, עו"ד, בעלה של טלי פלד (תמר הנגבי).

ב-1996 שיחק בסרט "צעירים לנצח" גילם את שחר. באותה השנה גם שיחק בסרט "מי האבא?" גילם את אריה.

ב-1997 שיחק בהצגת הילדים "רובין הוד" בתפקיד הכומר טאק, והוצג בחנוכה בבית החייל בתל אביב.

ב-1998 הופיע בסרט "ארבע נכנסו לפרדס".

ב-2000 שיחק במחזמר הילדים "אוליבר טוויסט".

ב-2002 התארח בעונה החמישית של הסדרה הקומית של ערוץ 2 "שמש" גילם את דמותו של אליהו אליוביץ פקיד בעירייה.

ב-2014 שיחק בסרט "חלונות" שיחק בתור (האפיזודה "בגלל החום").

## קישורים חיצוניים

קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1965

## הערות שוליים
חליל היפר קונטרה-באס

שמאל|ממוזער|290x290 פיקסלים|רוברטו פבריציאני עם חליל היפר קונטרה-באס
**חליל היפר קונטרה-באס** הוא כלי נגינה נדיר, הגדול והנמוך ביותר במשפחת החלילים, עם צינורות שמגיעים למעל משמונה מטרים באורך. מכוון על פי דו, ארבע אוקטבות מתחת לחליל הקונצרטי (שלוש אוקטבות מתחת לחליל הבס, שתי אוקטבות מתחת לחליל הקונטרבס, ואוקטבה אחת מתחת לחליל הקונטרבס הכפול), כשהצליל הנמוך ביותר שלו הוא דו אפס, 16 הרץ, אוקטבה אחת מתחת לדו הנמוך ביותר על פסנתר סטנדרטי. מתחת למה שנחשב בדרך כלל לטווח השמיעה האנושי (20 עד 20,000 הרץ).

חליל ההיפרבס עשוי מ-PVC או עץ. הדוגמה הידועה הראשונה של הכלי נבנתה על ידי פרנצ'סקו רומי, בעל מלאכה פלורנטיני, עבור החלילן האיטלקי רוברטו פבריציאני. פבריציאני הוא הממציא והמבצע העיקרי של הכלי הזה. הוא קורא לזה חליל היפרבס, או  באיטלקית. פיטר שרידן, מומחה לחלילים בעלי מנעד נמוך, הזמין את חליל ההיפרבס הכרומטי המלא הראשון מהיוצרת ההולנדית יילה הוכנהאוס באוגוסט 2010.

## קישורים חיצוניים

* דיון בחליל היפרבס
* עמוד היוטיוב של רוברטו פבריציאני, המציג כמה יצירות של ה-flaauto iperbaso
* הדגמת וידאו של חליל ההיפרבס שנעשה עבור פיטר שרידן על ידי Jelle Hogenhuis

קטגוריה:חליל צד
קטגוריה:כלי נשיפה
איוויצה דראגוטינוביץ'

**איוויצה דראגוטינוביץ**' (בסרבית: **Ивица Драгутиновић**; נולד ב-13 בנובמבר 1975) הוא כדורגלן עבר סרבי ששיחק בעמדת המגן השמאלי.

## קריירת מועדונים
דראגוטינוביץ' התחיל את הקריירה שלו במחלקת הנוער של פולימליה. בקיץ  הצטרף לבור מהליגה היוגוסלבית השנייה. כעבור שנה חתם בבוראץ' צ'צ'אק עמה עלה לליגת העל היוגוסלבית בסיום העונה הראשונה.

בקיץ  הצטרף לגנט מליגת העל הבלגית. ב-10 באוגוסט 1996 ערך את הופעת הבכורה שלו בקבוצה בניצחון 1-3 נגד שרלרואה. בקיץ  הצטרף לסטנדרד לייז'.

ב-31 באוגוסט 2005 דראגוטינוביץ' חתם בסביליה מליגת העל הספרדית. בשתי עונותיו הראשונים במועדון, רשם שתי זכיות בגביע אופ"א, אחת בגביע המלך הספרדי, הסופר קאפ הספרדי והסופר קאפ האירופי. ב-25 באוגוסט 2007 היה זה שנתן את הטיפול הראשוני לחברו לקבוצה אנטוניו פוארטה שהתמוטט במהלך משחק הליגה נגד דפורטיבו לה קורוניה ובכך הציל את חייו, אך פוארטה נפטר בבית החולים שלושה ימים לאחר מכן.

ב-24 בנובמבר 2009, דראגוטינוביץ' הבקיע שער עצמי בהפסד 1-0 לאוניראה אורזיצ'ני במסגרת שלב הבתים של ליגת האלופות. בתחילת עונת  נפצע וחזר לשחק כדורגל רק ב-11 במאי 2011 במשחק החוץ נגד אוססונה. ב-26 במאי הודיע על עזיבת המועדון ויותר מאוחר פרש מכדורגל.

## קריירה בינלאומית
ב-13 בדצמבר 2000 דראגוטינוביץ' ערך את הופעת הבכורה שלו בנבחרת יוגוסלביה בתיקו 1-1 נגד . במהלך קמפיין מוקדמות מונדיאל 2006, דראגוטינוביץ' היה חלק מרביעיית ההגנה שספגה רק שער אחד במהלך הקמפיין וסיימה במקום הראשון בבית המוקדם.

ב-12 בספטמבר 2007 נקלע לעימות עם מאמן  לואיס פליפה סקולארי במהלך המשחק בין שתי הנבחרות, שהביא להרחקת השחקן לשני משחקים. את מונדיאל 2010, דראגוטינוביץ' החמיץ בגלל פציעה בגיד האכילס.

## תארים
; סביליה
*גביע המלך הספרדי: , 
*הסופר קאפ הספרדי: 
*גביע אופ"א: 2005/2006, 2006/2007
*הסופר קאפ האירופי: 2006

## קישורים חיצוניים

קטגוריה:כדורגלנים סרבים
קטגוריה:מגני כדורגל סרבים
קטגוריה:כדורגלני בוראץ צ'אצ'אק
קטגוריה:כדורגלני גנט
קטגוריה:כדורגלני סטנדרד לייז'
קטגוריה:כדורגלני סביליה
קטגוריה:כדורגלני נבחרת סרביה
קטגוריה:כדורגלני מונדיאל 2006
קטגוריה:ספורטאים זרים בבלגיה
קטגוריה:ספורטאים סרבים בספרד
קטגוריה:סרבים שנולדו ב-1975
אולפני ההנפשה פטרבורג

**אולפני ההנפשה פטרבורג**, רשמית **אולפני ההנפשה הממוחשבת פטרבורג** (ברוסית: Студия компьютерной анимации «Петербург») הוא אולפן רוסי מהעיר סנקט פטרבורג המפיק סרטי אנימציה.

האולפנים ידועים בעיקר בזכות הפקת סדרת האנימציה "קיקוריקי", שעליה הוענק למפיקים פרס הפדרציה הרוסית בתחום התרבות והאמנות לשנת 2008. בשנת 2016, VGTRK קיבלה את זכויות השידור של רוב סדרות האנימציה של "אולפני ההנפשה פטרבורג".
## תכנים
* קיקוריקי (Смешарики)
* קיקוריקי. צוות בלתי מנוצח
* צ'ינטי
* קיקוריקי: אגדת דרקון הזהב
* קיקוריקי
* כדוריקים
* פיניק
* הסוכן צ'כוב
* הפיקסיז

## ראו גם
* סויוזמולטפילם
* הנפשה

## קישורים חיצוניים
* 

קטגוריה:סנקט פטרבורג: חברות
קטגוריה:אולפני קולנוע
קטגוריה:2003 ברוסיה
קטגוריה:אולפני הנפשה
קטגוריה:חברות רוסיות להפקת סרטים
קטגוריה:אנימציה רוסית
אניס בן סלימאן

**אניס בן סלימאן** (בערבית: **أنيس بن سليمان**; נולד ב-16 במרץ 2001 בקופנהגן שבדנמרק) הוא כדורגלן דני-תוניסאי המשחק בעמדת הקשר בקבוצת נוריץ' סיטי ובנבחרת תוניסיה.

## קריירת מועדונים
בן סלימאן גדל במחלקות הנוער של מספר מועדונים בדנמרק. בין השנים 2018–2019 שיחק בקבוצה הבוגרת של אקדמיסק בולדקלוב מהליגה הדנית השלישית, במדיה ערך 18 הופעות ליגה והבקיע שני שערים.

ב-1 ביולי 2019 חתם בן סלימאן בברונדבי מליגת העל הדנית. בעונת  זכה עם המועדון באליפות דנמרק.

## קריירה בינלאומית
ב-9 באוקטובר 2020 ערך בן סלימאן את הופעת הבכורה שלו בנבחרת תוניסיה, בניצחון 3-0 על נבחרת סודאן במשחק ידידות. במשחק זה הבקיע את שער הבכורה שלו בנבחרת.

נכלל בסגל נבחרת תוניסיה לטורניר מונדיאל 2022.

נכלל בסגל נבחרת תוניסיה לטורניר גביע אפריקה לאומות 2023.

## תארים
;ברונדבי
* אליפות דנמרק (1): 2019/2020

## קישורים חיצוניים

## הערות שוליים

קטגוריה:כדורגלנים דנים
קטגוריה:כדורגלנים תוניסאים
קטגוריה:קשרי כדורגל דנים
קטגוריה:קשרי כדורגל תוניסאים
קטגוריה:קופנהגן: כדורגלנים
קטגוריה:כדורגלני אקדמיסק בולדקלוב
קטגוריה:כדורגלני ברונדבי
קטגוריה:כדורגלני שפילד יונייטד
קטגוריה:כדורגלני נוריץ' סיטי
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:אישים ממוצא תוניסאי
קטגוריה:דנים שנולדו ב-2001
מרקוס לאובנטל

**מרקוס לאובנטל** (בגרמנית: **Markus Laubenthal**; נולד ב-4 בדצמבר 1962) הוא סגן המפקח הכללי (מקביל לתפקיד הסגן הרמטכ"ל) של הבונדסוור (צבא גרמניה).

## ביוגרפיה
לאובנטל נולד באאכן ב-4 בדצמבר 1962 והתגייס לבונדסוור ב-1982. הוא הוצב בגדוד הפאנצר ה-33 בנוישטאדט אם ריבנברגה. בין השנים 1983–1985 הוכשר כקצין מילואים וכקצין שריון בבית הספר לקצינים בהנובר ובבית הספר לשריון במינסטר. בין השנים 1985–1989 הוחזר לגדוד הפאנצר ה-33 ומונה למפקד מחלקה. לאחר מכן מונה לקצין במטה הגדוד ואז במטה דיוויזיית הפאנצר ה-1 בהנובר. ביולי 1991 הועבר למטה גדוד היגרים ה-1 בברלין, ואז כמאמן נוער בבית הספר בשוורין. בין 1993–1997 מונה למפקד פלוגה בגדוד הפאנצר ה-203. בין 1997–1999 השתתף בקורס המטכ"ל באקדמיית הפיקוד של הבונדסוור בהמבורג.

ב-1999 הוצב בקלן כראש מחלקת המבצעים של המטכ"ל. לאחר מכן נסע לבריטניה והשלים תואר בלימודי הגנה בקינגס קולג' לונדון. ב-2003 חזר לגרמניה ומונה למפקד גדוד הפאנצר ה-203 עד 2005 אז הועבר למטה הכללי. בין 2007–2008 היה ראש תחום תכנון, ארגון, הדרכה ותרגילים בדיוויזיית התגובה המהירה. בין 2008–2010 מונה לראש מחלקת המבצעים בפיקוד הצבא בקובלנץ. ב-2010–2012 הועבר למלא תפקידים אזרחיים עבור שר ההגנה הפדרלי.

ב-1 בספטמבר 2012 מונה למפקד בריגדת הפאנצר ה-12 באמברג, ובאוגוסט 2014 מונה לראש מטה צבא ארצות הברית באירופה ובאפריקה אשר בסיסו בוויסבאדן. זו הייתה הפעם הראשונה שגנרל גרמני קיבל את התפקיד. לאחר שסיים את התפקיד הוענק לו אות לגיון ההצטיינות מטעם ממשלת ארצות הברית. ב-16 בפברואר 2017 הועבר לפקד על דיוויזיית הפאנצר ה-1. ב-1 במאי 2018 מונה לראש מחלקת הכוחות המזוינים במשרד ההגנה והועלה לדרגת הועלה לדרגת גנרל-מיור. ב-1 באפריל 2020 מונה לסגן המפקח הכללי של הבונדסוור תחת אברהרד צורן.

## קישורים חיצוניים

* מרקוס לאובנטל, באתר הבונדסוור

קטגוריה:גנרלים בבונדסוור
קטגוריה:גרמנים מעוטרי אות לגיון ההצטיינות
קטגוריה:אנשי צבא במלחמת אפגניסטן
קטגוריה:גרמנים שנולדו ב-1962
רדא חלאימיה

**מוחמד רדא חלאימיה** (בערבית: **محمد رضا حلايمية**, בתעתיק: **מחמד רצ'א חלאימיה**; נולד ב-28 באוגוסט 1996 באוראן שבאלג'יריה) הוא כדורגלן אלג'יראי המשחק בעמדת המגן הימני בקבוצת בירסחוט מליגת העל הבלגית ובנבחרת אלג'יריה.

## קריירת מועדונים
חלאימיה גדל במחלקת הנוער של אוראן מליגת העל האלג'יראית, ובין השנים 2015–2019 שיחק בקבוצה הבוגרת של המועדון.

ב-1 ביולי 2019 חתם בבירסחוט מהליגה הבלגית השנייה. בתום עונת  העפיל עם המועדון לליגת העל הבלגית. ב-30 באוגוסט 2020 ערך את הופעת הבכורה שלו בליגת העל הבלגית, בהפסד 3-0 לסטנדרד לייז'.

## קריירה בינלאומית
ב-27 בדצמבר 2018 ערך חלאימיה את הופעת הבכורה שלו בנבחרת אלג'יריה, בניצחון 1-0 על נבחרת קטר במשחק ידידות.

## קישורים חיצוניים

קטגוריה:כדורגלנים אלג'יראים
קטגוריה:מגני כדורגל אלג'יראים
קטגוריה:כדורגלני בירסחוט
קטגוריה:כדורגלני נבחרת אלג'יריה
קטגוריה:כדורגלני גביע אפריקה לאומות 2021
קטגוריה:אלג'יראים שנולדו ב-1996
איאד מוחמד

**איאד מוחמד** (בצרפתית: **Iyad Mohamed**; נולד ב-5 במרץ 2001 בדנקרק שבצרפת) הוא כדורגלן קומורי המשחק בעמדת הקשר האחורי בקבוצת קאזה פיה א.ק. ובנבחרת קומורו.

## קריירת מועדונים
מוחמד גדל במחלקת הנוער של אוסר. בשנת 2019 החל לשחק באוסר II, קבוצת המילואים של המועדון. ב-16 באוקטובר 2021 ערך את הופעת הבכורה שלו בקבוצה הבוגרת של המועדון, בהפסד 6-0 לטולוז במסגרת המחזור השני בליגה הצרפתית השנייה לעונת .

## קריירה בינלאומית
ב-1 בספטמבר 2021 ערך מוחמד את הופעת הבכורה שלו בנבחרת קומורו, בניצחון 7-1 על נבחרת איי סיישל במשחק ידידות. ביוני 2022 חתם בקאן.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלנים קומורים
קטגוריה:קשרי כדורגל צרפתים
קטגוריה:קשרי כדורגל קומורים
קטגוריה:כדורגלני אוסר
קטגוריה:כדורגלני קאן
קטגוריה:כדורגלני לה מאן
קטגוריה:כדורגלני קאזה פיה א.ק.
קטגוריה:כדורגלני נבחרת קומורו
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2025
קטגוריה:ספורטאים צרפתים בפורטוגל
קטגוריה:ספורטאים זרים בפורטוגל
קטגוריה:צרפתים שנולדו ב-2001
קטגוריה:קומורים שנולדו ב-2001
סמואל צ'וקווזה

**סמואל צ'ימרנקה צ'וקווזה** (באנגלית: **Samuel Chimerenka Chukwueze**; נולד ב-22 במאי 1999 באומואהיה שבניגריה) הוא כדורגלן ניגרי המשחק בעמדת קשר הכנף בקבוצת פולהאם, בהשאלה ממילאן ובנבחרת ניגריה.

## קריירת מועדונים
צ'וקווזה הצטרף למחלקת הנוער של ויאריאל מהלה ליגה בשנת 2017. בשנת 2018 החל לשחק בוויאריאל ב', קבוצת המילואים של המועדון.

ב-20 בספטמבר 2018 ערך צ'וקווזה את הופעת הבכורה שלו בקבוצה הבוגרת של ויאריאל, בתיקו 2-2 נגד גלאזגו ריינג'רס במסגרת שלב הבתים של הליגה האירופית לעונת 2018/2019. ב-5 בנובמבר ערך את הופעת הבכורה שלו בלה ליגה, בתיקו 1-1 נגד לבאנטה במסגרת המחזור ה-11 לעונת 2018/2019.
ב-27 ביולי 2023, הצטרף למועדון האיטלקי מילאן מהסרייה א', בעסקה המוערכת בכ-25 מיליון יורו.

ב-1 בספטמבר 2025 הוא עבר לאנגליה והצטרף לפולהאם מהפרמייר ליג, בהשאלה לשנה אחת עם אופציה לרכישה בסוף עונת 2025–26.

## קריירה בינלאומית
ב-20 בנובמבר 2018 ערך צ'וקווזה את הופעת הבכורה שלו בנבחרת ניגריה, בתיקו 0-0 נגד נבחרת אוגנדה במשחק ידידות. הוא היה חלק מסגל נבחרת ניגריה בטורניר גביע אפריקה לאומות 2019. ב-10 ביולי 2019 הבקיע את שער הבכורה שלו בנבחרת, בניצחון 1–2 על נבחרת דרום אפריקה במסגרת שלב רבע הגמר של הטורניר.

נכלל בסגל נבחרת ניגריה לטורניר גביע אפריקה לאומות 2023.

## תארים
;ויאריאל
* הליגה האירופית (1): 2020/2021

**[[מילאן]]**

• הסופר קאפ האיטלקי (1): 2025

## קישורים חיצוניים

## הערות שוליים

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:כדורגלני ויאריאל
קטגוריה:כדורגלני מילאן
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים ניגרים בספרד
קטגוריה:ספורטאים ניגרים באיטליה
קטגוריה:כדורגלני פולהאם
קטגוריה:ניגרים שנולדו ב-1999
טומוהארו אושידה

**טומוהארו אושידה** (ביפנית: **牛田智大**; נולד בפוקושימה ב-16 באוקטובר 1999) הוא פסנתרן יפני.

## ביוגרפיה
אושידה נולד באיוואקי, פוקושימה ביפן, גדל בשאנגחאי, אולם חזר לאיצ'י שביפן בגיל בית הספר היסודי.

אושידה למד בקונסרבטוריון במוסקבה בפיקוחו של יורי סלסרב. הוא הקליט את האלבום הראשון שלו "חלומות אהבה" ב-2012, בגיל 12, כפסנתרן הקלאסי היפני הצעיר ביותר.

אושידה הלחין את מוזיקת הנושא של תערוכת "ליכטנשטיין" שהתקיימה במרכז הלאומי לאמנות חדשה בטוקיו והופיע בנוכחות יורש העצר לשעבר היפני ב-2012.

בשנת 2014 הופיע אושידה לראשונה עם אמנים מחוץ ליפן כשלקח חלק במופע עם תזמורת וינר קאמר, בניצוחו של סטפן ולדר. ב-2015 הופיע ביפן, עם התזמורת הלאומית הרוסית בניצוחו של מיכאיל פלטנב, וב-2018 עם התזמורת הפילהרמונית הלאומית של ורשה בניצוחו של יאצק קספסיק.

## פרסים ואותות כבוד
* 2011 - התחרות הבינלאומית ע”ש שופן לפסנתר באסיה - קונצרט ב חלוקה - פרס ראשון (הצעיר ביותר בהיסטוריה של הקטגוריה)
*2012 - התחרות הבינלאומית ע”ש שופן לפסנתר באסיה - קונצרט ג חלוקה - פרס ראשון (הצעיר ביותר בהיסטוריה של הקטגוריה)
*2018 - התחרות הבינלאומית המאמאטסו לפסנתר - פרס שני
*2019 - פרסי המוזיקה אידמיטסו ה-29

## דיסקוגרפיה

## קישורים חיצוניים

* טומוהארו אושידה באתר "קלאסיקות אוניברסליות של יפן"
* טומוהארו אושידה, באתר "אומנויות יפן"

## הערות שוליים

קטגוריה:פסנתרנים
קטגוריה:מוזיקאים יפנים
קטגוריה:יפנים שנולדו ב-1999
סופיאן אל-כרוואני

**סופיאן אל-כרוואני** (בערבית: **سفيان الكرواني**, בתעתיק: **ספיאן אלכרואני**; נולד ב-19 באוקטובר 2000 בדן בוס שבהולנד) הוא כדורגלן מרוקאי-הולנדי המשחק בעמדת המגן השמאלי בקבוצת אוטרכט מליגת העל ההולנדית ובנבחרת מרוקו.

## קריירת מועדונים
אל-כרוואני גדל במחלקות הנוער של מספר מועדונים בהולנד, ובשנת 2017 הגיע אל מחלקת הנוער של ניימכן. בשנת 2019 החל לשחק בקבוצה הבוגרת של המועדון במסגרת הליגה ההולנדית השנייה, ובסוף עונת  העפיל עם המועדון לליגת העל ההולנדית. ב-14 באוגוסט 2021 ערך את הופעת הבכורה שלו בליגת העל ההולנדית, בהפסד 5-0 לאייאקס במסגרת המחזור הראשון לעונת 2021/2022.

לקראת עונת 2023/2024 חתם באוטרכט.

## קריירה בינלאומית
ב-9 באוקטובר 2021 ערך אל-כרוואני את הופעת הבכורה שלו בנבחרת מרוקו, בניצחון 3-0 על נבחרת גינאה ביסאו במסגרת מוקדמות מונדיאל 2022.

## קישורים חיצוניים

קטגוריה:כדורגלנים הולנדים
קטגוריה:כדורגלנים מרוקאים
קטגוריה:מגני כדורגל הולנדים
קטגוריה:מגני כדורגל מרוקאים
קטגוריה:כדורגלני ניימכן
קטגוריה:כדורגלני גביע אפריקה לאומות 2021
קטגוריה:הולנדים ממוצא מרוקאי
קטגוריה:כדורגלני אוטרכט
קטגוריה:מרוקאים שנולדו ב-2000
פאפ גיי

**פַּאפ אלאסאן גֶיי** (בצרפתית: **Pape Alassane Gueye**; נולד ב-24 בינואר 1999 במונטריי שבצרפת) הוא כדורגלן סנגלי-צרפתי המשחק בעמדת הקשר האחורי בקבוצת ויאריאל מהלה ליגה ובנבחרת סנגל.

## קריירת מועדונים
גיי גדל במחלקת הנוער של לה האבר החל משנת 2017. בשנת 2016 החל לשחק בלה האבר ב', קבוצת המילואים של המועדון. בסך הכל ערך 39 הופעות ליגה במועדון.

ב-29 באפריל 2020 חתם על חוזה בווטפורד מהפרמייר ליג החל מה-1 ביולי 2020. 24 שעות לאחר מכן, הודיעה ווטפורד על מכירתו לאולימפיק מרסיי מליגת העל הצרפתית.

ב-1 ביולי 2020 חתם על חוזה לארבע עונות באולימפיק מרסיי מליגת העל הצרפתית. ב-30 באוגוסט ערך את הופעת הבכורה שלו במועדון, בניצחון 3-2 על ברסט במסגרת המחזור הראשון בליגה לעונת 2020/2021. ב-16 בדצמבר הבקיע את שער הבכורה שלו במועדון, בהפסד 2-1 לסטאד רן במסגרת המחזור ה-15 בליגה. בעונתו הראשונה במועדון ערך 32 הופעות ליגה, בהן הבקיע שני שערים.

ב-30 בינואר 2023 הושאל לסביליה עד לסיום העונה.

ב-5 ביולי 2024 חתם לארבע שנים בויאריאל.

## קריירה בינלאומית
ב-14 בנובמבר 2021 ערך את הופעת הבכורה שלו בנבחרת סנגל, בניצחון 2-0 על נבחרת הרפובליקה של קונגו במסגרת מוקדמות מונדיאל 2022.

נכלל בסגל נבחרת סנגל לטורניר מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים סנגלים
קטגוריה:קשרי כדורגל סנגלים
קטגוריה:כדורגלני לה האבר
קטגוריה:כדורגלני ווטפורד
קטגוריה:כדורגלני אולימפיק מרסיי
קטגוריה:כדורגלני סביליה
קטגוריה:כדורגלני ויאריאל
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:סנגלים שנולדו ב-1999
אנה גולדי

**אנה גולדי** (בגרמנית: **Anna Göldi**; 14 באוקטובר 1734 – 13 ביוני 1782) הייתה אישה שווייצרית שהואשמה בכישוף ונידונה למוות בעריפת ראש באמצעות חרב. נחשבת ל"מכשפה האחרונה" של שווייץ ולאחת מהנשים האחרונות שהוצאו להורג בגין כישוף באירופה. משפטה היה מהראשונים שתוארו כ"רצח שיפוטי"  על ידי ההיסטוריון אוגוסט לודוויג פון שלצר. בשנת 2008 זוכתה מאשמה על ידי הרשויות בגלרוס.

## ביוגרפיה
גולדי נולדה בכפר הקטן סנוולד בסנט גאלן למשפחה קשת יום, הרביעית מבין שמונה ילדים. בגיל 15 החלה לעבוד כעובדת משק בית ובשנים 1762–1765 עבדה בביתו של הכומר המקומי. בהיותה בת 31 נכנסה להריון משכיר חרב שעזב את שווייץ לפני שילדה. התינוק שנולד מת זמן קצר לאחר הלידה, ולמרות שתמותת התינוקות הייתה שכיחה וגבוהה באותה תקופה, הואשמה גולדי ברצח תינוקה. בתור עונש, נכבלה לעמוד קלון והוטל עליה מאסר בית במשך שש שנים. בסופו של דבר הצליחה להמלט וברחה אל הכפר מוליס (היום גלרוס נורד), שם מצאה עבודה אצל משפחת זוויקי בשנים 1768–1775/6. הייתה לה מערכת יחסים עם בנו של מעסיקה, רופא הצעיר ממנה ב-11 שנים. היא נכנסה להריון וילדה את בנם. בגלל הבדלי המעמדות ביניהם, השניים מעולם לא נישאו והילד נשלח לגור אצל משפחה אחרת.

בעודה בת 46 החלה גולדי לעבוד בבית משפחת טצ'ודי, שהייתה עשירה ומיוחסת. אב המשפחה היה יוהאן יעקב טצ'ודי, רופא, שופט ופוליטיקאי מהאליטה המקומית. בוקר אחד גילתה אחת מבנותיו מחטים בכוס חלב שהוגשה לה. הם האשימו את גולדי ופיטרו אותה. כעבור שבועיים וחצי, בת נוספת החלה להקיא סיכות מתכת. למרות שלא עבדה שם יותר, גם הפעם הפנה טצ'ודי אצבע מאשימה אל גולדי וטען שקיללה את בתו והשתמשה בכישוף כדי להזיק לה.

## גזר הדין
גולדי הצליחה להמלט ממאסר, אך בעקבות פרס כספי שהוצע למי שיעזור לתפוס אותה, נעצרה. תחילה הכחישה את ההאשמות נגדה אך בעקבות מסכת עינויים שעברה, הודתה בברית עם השטן ובכישוף הנערה. לאחר שהעינויים פסקו חזרה בה, אך המועצה הפרוטסטנטית של גלרוס חרצה את דינה וגזרה עליה עונש מוות. אנה גולדי הוצאה להורג באמצעות עריפת ראש ב-13 ביוני 1782 בגיל 48.

## ביקורת על המשפט
המקרה של גולדי עורר זעם רב באירופה הנאורה של סוף המאה ה-18. האישומים המקוריים בנוגע לעיסוק אסור בכישוף וציד המכשפות שבא בעקבותם לא באו לידי ביטוי במהלך המשפט עצמו. במקום זאת, נשפטה גולדי על הרעלה, כאשר מרביתם המכריע של העדים היו חברים של בני משפחת טצ'ודי. גזר הדין שניתן היה מוות, למרות שהחוק במקרה של הרעלה לא-קטלנית אינו דורש זאת. בנוסף, כל הפרוטוקולים מבית המשפט הושמדו.

המשפט תואר על ידי ההיסטוריון הגרמני אוגוסט לודוויג פון שלצר כ"רצח שיפוטי", כלומר "מתן גזר דין מוות בכוונה תחילה ובחסות מערכת המשפט והצדק, עבור אדם שהוא חף מפשע". לדברי חוקרים מודרניים, טצ'ודי ניצל את כוחו ומעמדו כדי להסתיר רומן בינו לבין גולדי, דבר שהיה עשוי לפגוע בקריירה הפוליטית שלו ובמעמדו החברתי אם יוודע.

## הנצחה
הפרלמנט השווייצרי קבע כי נעשה לגולדי אי-צדק וקרא לתקן את עיוות הדין. 226 שנים לאחר מותה, ב-27 באוגוסט 2008, זוכתה לחלוטין מאשמה.

ב-2014 הוצבו כאות הנצחה שני פנסים משני צדי בית המשפט בגלרוס כאשר הם מאירים באופן קבוע. ב-2017 נפתח בעיר אננדה (Ennenda) "מוזיאון אנה גולדי" המתמקד בסיפור חייה, בזכויות נשים ובזכויות אדם ככלל.

## קישורים חיצוניים

## הערות שוליים

קטגוריה:נשים שהוצאו להורג בעריפת ראש
קטגוריה:נשים שהוצאו להורג בארצות אירופה
קטגוריה:נשים שהוצאו להורג באשמת כישוף
קטגוריה:נשים שהואשמו כמכשפות
קטגוריה:ילידות 1734
קטגוריה:גלרוס (קנטון)
קטגוריה:ילידי 1734
קטגוריה:נפטרים ב-1782
קטגוריה:נפטרות ב-1782
אגיבו קמארה

**אגיבו קמארה** (בצרפתית: **Aguibou Camara**; נולד ב-20 במאי 2001 בגינאה) הוא כדורגלן גינאי המשחק בעמדת הקשר ההתקפי בקבוצת לודוגורץ ראזגרד מליגת העל הבולגרית ובנבחרת גינאה.

## קריירת מועדונים
### ליל
קמארה הגיע למחלקת הנוער של ליל בשנת 2019 ממחלקת הנוער של אלפנט קולאה. ב-29 במרץ 2019 חתם על החוזה המקצועני הראשון שלו במועדון. ב-10 בפברואר 2021 ערך את הופעת הבכורה שלו במועדון, בניצחון 1-0 על דיז'ון במסגרת הגביע הצרפתי, בו הבקיע את שער הניצחון.

### אולימפיאקוס
ב-13 ביולי 2021 חתם קמארה על חוזה לארבע עונות באולימפיאקוס מליגת העל היוונית.

## קריירה בינלאומית
ב-12 באוקטובר 2019 ערך קמארה את הופעת הבכורה שלו בנבחרת גינאה, בהפסד 1-0 לנבחרת קומורו במשחק ידידות. ב-11 ביוני 2021 הבקיע את שער הבכורה שלו בנבחרת, בניצחון 2-1 על נבחרת ניז'ר במשחק ידידות.

נכלל בסגל נבחרת גינאה לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים גינאים
קטגוריה:קשרי כדורגל גינאים
קטגוריה:כדורגלני ליל
קטגוריה:כדורגלני אולימפיאקוס
קטגוריה:כדורגלני לודוגורץ ראזגרד
קטגוריה:כדורגלני אטרומיטוס
קטגוריה:כדורגלני נבחרת גינאה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:גינאים שנולדו ב-2001
נעים ואן אטנהובן

**נעים-נור ואן אטנהובן** (בהולנדית: **Naïm-Nhour Van Attenhoven**; נולד ב-31 בינואר 2003 בבריסל שבבלגיה) הוא כדורגלן ניז'רי יליד בלגיה המשחק בעמדת השוער במחלקת הנוער של קבוצת המילואים של ואלנסיין מליגת העל הצרפתית ובנבחרת ניז'ר.

## קריירת מועדונים
ואן אטנהובן גדל במחלקות הנוער של מספר מועדונים בבלגיה ובהולנד, ובחודש מאי 2020 הגיע למחלקת הנוער של אנדרלכט.

## קריירה בינלאומית
ב-26 באוגוסט 2021 ערך ואן אטנהובן את הופעת הבכורה שלו בנבחרת ניז'ר, בהפסד 3-0 לנבחרת סודאן במשחק ידידות.

## קישורים חיצוניים

## הערות שוליים

קטגוריה:כדורגלנים ניז'רים
קטגוריה:שוערי כדורגל ניז'רים
קטגוריה:בריסל: כדורגלנים
קטגוריה:כדורגלני ואלנסיין
קטגוריה:כדורגלני נבחרת ניז'ר
קטגוריה:ילידי 2003
דוד כפרי

**דוד כפרי** (4 בנובמבר 1939 - 30 בספטמבר 2020) היה שחקן ומאמן כדורעף. אימן את נבחרות הגברים והנשים בכדורעף בשנות השבעים של המאה ה-20.

## ביוגרפיה
כפרי החל לשחק כדורעף בגיל 15 בקבוצת הנוער של הפועל שריד. לאחר כשנה עלה לקבוצה הבוגרת. באותה שנה, 1956, הוזמן לנבחרת ישראל בכדורעף, שאותה אימן מיכה שמבן. כשחקן, הוביל דוד את הפועל שריד לזכייה היסטורית באליפות המדינה ב-1958. בשנת 1961, צורף להפועל עין-שמר למשחק יחיד באליפות אירופה לקבוצות מול גלאטטראיי הטורקית. סך הכל זכה ב-5 אליפויות ו-6 גביעים בליגה הישראלית.

בשנות השבעים אימן את נבחרות הגברים והנשים של ישראל. בשנות השמונים אימן את נבחרת הנוער של ישראל ואף הגיע עימה ב-1988 לגמר אליפות אירופה. אימן גם את הפועל בת-ים, הפועל קריית אתא ומכבי רעננה. כיהן כמדריך הראשי בבית הספר למאמנים ולמדריכי כדורעף במכללה האקדמית בווינגייט.

## קישורים חיצוניים

## הערות שוליים

קטגוריה:מאמני כדורעף ישראלים
קטגוריה:שחקני כדורעף ישראלים
קטגוריה:סגל מכון וינגייט
קטגוריה:אישים הקבורים בבית הקברות בכפר שמריהו
קטגוריה:ישראלים שנולדו ב-1939
קטגוריה:ישראלים שנפטרו ב-2020
אנדרו ווקר

**אנדרו ויליאם ווקר** (באנגלית: **Andrew William Walker**; נולד ב-9 ביוני 1979) הוא שחקן קולנוע, טלוויזיה ומפיק סרטים קנדי.

## ביוגרפיה
אנדרו ויליאם ווקר נולד במונטריאול, קוויבק, קנדה, בנם של ג'ויס ווקר, ספרנית, וברוס ווקר, מנהל בית ספר. אחותו היא השחקנית והדוגמנית ג'נימאי ווקר. הוא בוגר מכללת ונייר, שם שיחק כדורגל וקיבל מלגה מלאה לשחק בבוסטון קולג'. לאחר התחייבותו למשחק בקולג', הוא חזר הביתה למחנה אימונים באביב בוונייר וקרע את הרצועה הצולבת הקדמית שלו במהלך תרגיל שגרתי, ובכך סיים את קריירת הכדורגל שלו.

הוא נשוי לקסנדרה טרוי. יחד יש להם שני בנים: ווסט, יליד יולי 2015, וולף, יליד דצמבר 2019. בשנת 2013, בני הזוג יחד עם חבר, הקימו את Clover, חברה שמבקבקת מיצים טריים בכבישה קרה, באזור לוס אנג'לס. בשנת 2018, בני הזוג מיתגו מחדש את חברת המיצים שלהם, וקראו לה Little West על שם אהבתם לחוף המערבי ולבנם, ווסט.

## קריירה
ווקר החל את קריירת המשחק שלו במונטריאול בתפקיד חוזר בסדרת הטלוויזיה "Student Bodies" ששודרה בין שנים 1996–1997. לאחר מכן שיחק בתפקיד ראשי בסדרה "Back to Sherwood" ומיד אחר כך לוהק לתפקיד ראשי בסדרת הטלוויזיה "Radio Active" ששודרה בין השנים 1998–2000. חודש אחרי שהגיע להוליווד הוא לוהק לתפקיד ראשי בסדרה "Maybe It's Me" ולתפקיד בסדרת הטלוויזיה "סברינה המכשפה הצעירה".

ווקר הופיע בסרט "Abducted: Fugitive For Love" משנת 2007. הוא שיחק בתפקיד אורח בכמה סדרות טלוויזיה בהן "ER", "", "", "ללא עקבות", "ריבה", ו"המפץ הגדול".

בשנת 2010 כיכב אורח בסדרה הקומית של פוקס "בני טוסון", במערבון הספגטי "The Gundown", והיה מפיק שותף בהפקת הסרט "Dug Up". ב-2011 הופיע ווקר במערבון הקנדי, "הפרש"(צולם ב-2009), והפיק ארבעה סרטי תעודה. הוא היה שותף בהפקתן של כמה סדרות ריאליטי. הוא שיחק בסדרת הטלוויזיה "Against the Wall", שבוטלה בדצמבר 2011 אחרי שלושה עשר פרקים.

בשנת 2012 כיכב בסרט הטלוויזיה "Bride for Christmas" לצד אריאל קבל. לאחר מכן השתתף בסרט הטלוויזיה "A Dream of Christmas" משנת 2016. הוא השתתף בשישה סרטי טלוויזיה נוספים בשנת 2017, עוד סרט טלוויזיה ב-2018, ועוד שניים ב-2020. נכון לדצמבר 2020, ווקר כיכב בשמונה עשר סרטים עבור ערוץ הולמרק.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:בוגרי אוניברסיטאות ומכללות בקנדה
קטגוריה:בוגרי בוסטון קולג'
קטגוריה:מפיקי קולנוע קנדים
קטגוריה:שחקני קולנוע וטלוויזיה קנדים
קטגוריה:אנשי עסקים קנדים
קטגוריה:קנדים שנולדו ב-1979
תיירי בורקאר

ממוזער
**תיירי בורקאר** (בצרפתית: **Thierry Burkhard**; נולד ב-30 ביולי 1964) הוא גנרל של ארמייה בצבא צרפת בדימוס ששימש כראש מטה הכוחות המזוינים (מקביל לרמטכ"ל).

## ביוגרפיה
בורקאר נולד ב-30 ביולי 1964 בעיר דל , שם היה אביו מורה בבית ספר מקצועי. הוא למד באקול פוליטקניק ואז במכינה הצבאית בלה מאן ובבית הספר הצבאי של אקס-אן-פרובאנס. בשנים 1985–1988 למד באקדמיה הצבאית סן-סיר ואז בבית הספר לחי"ר במונפלייה. ב-1989 הוצב ברגימנט הצנחנים השני של לגיון הזרים הצרפתי. הוא השתתף במשימות השכנת שלום בעיראק, יוגוסלביה, צ'אד וגבון. בין 2002–2004 הוא היה ראש חטיבת המבצעים של הצבא הצרפתי בגיאנה הצרפתית. ב-2005 הוא הוצב במטה הכללי. ב-2006 הוא השתתף במבצע ליקורן  בחוף השנהב, ובין 2007–2008 השתתף בשתי משימות באפגניסטן.

ב-2008 הוא מונה למפקד הבריגדה השלישית של לגיון הזרים בג'יבוטי, וב-2010 החל למלא תפקידי מטה בכירים במטה הכללי, וב-2018 מונה למפקח של כוחות היבשה. מינויו עורר שערורייה קטנה מכיוון שהוכרז בהפתעה בנאום של שרת ההגנה פלורנס פרלי בלי שיצאה על כך הודעה רשמית לפני כן. ב-30 בנובמבר 2019 הוא חולל שערורייה נוספת כאשר פרסם מכתב גינוי נגד ריס , מנהל ההוצאה לאור של העיתון הסאטירי "שרלי הבדו", אשר פרסם קריקטורות שלעגו למותם של 13 חיילים צרפתים בהתנגשות שני מסוקים במאלי במהלך מבצע ברקאן נגד המדינה האסלאמית. 

ב-22 ביולי 2021 מונה לראש מטה הכוחות המזוינים (מקביל לרמטכ"ל) במקומו של פרנסואה לקואנטר.

בורקאר נשוי ואב לשלושה.

## קישורים חיצוניים

* ביוגרפיה רשמית, באתר הצבא הצרפתי

## הערות שוליים

קטגוריה:גנרלים צרפתים
קטגוריה:מפקדים בלגיון הכבוד
קטגוריה:ראש מטה הכוחות המזוינים (צרפת)
קטגוריה:בוגרי האקדמיה הצבאית סן-סיר
קטגוריה:צרפתים שנולדו ב-1964
ויקטור שנדרוביץ'

**ויקטור אנטוליביץ' שנדרוביץ**' (ברוסית: **Виктор Анатольевич Шендерович**; נולד ב-15 באוגוסט 1958) הוא סאטיריקן, מחזאי, סופר, תסריטאי ומנחה רדיו רוסי. שנדרוביץ', אשר נודע במיוחד בזכות עבודתו בתוכנית הטלוויזיה הסאטירית "בובות", וביקורתו הנוקבת על הפוליטיקה והחברה הרוסית, נחשב לאחד הסאטיריקנים הבולטים ברוסיה.

## ביוגרפיה
ויקטור שנדרוביץ' נולד במוסקבה ב-1958 למשפחה יהודית. הוא סיים את לימודיו ב-1980 באוניברסיטה הממלכתית לאמנויות ותרבות במוסקבה, שם הוא התמחה בבימוי תיאטרון. לאחר לימודיו החל לעבוד כמחזאי, ויצר מספר מחזות שהוצגו בתיאטראות ברחבי רוסיה.

בשנת 1994 הפך לכותב הראשי של תוכנית הטלוויזיה הסאטירית הרוסית הפופולרית "בובות" ששודרה בערוץ NTV. התוכנית עשתה שימוש בבובות ביצירת פרודיות על פוליטיקאים רוסים שונים, כולל על הנשיא דאז בוריס ילצין ובהמשך גם על הנשיא ולדימיר פוטין. על אף שהתוכנית זכתה לפופולרית ניכרת בזכות הסאטירה הנועזת שלה היא בוטלה לבסוף ב-2002, על רקע הלחצים הגוברים על גופי התקשורת העצמאיים ברוסיה.

לאחר ביטול התוכנית שנדרוביץ' המשיך לעסוק בנושאים חברתיים ופוליטיים ברוסיה בכלי תקשורת שונים ברוסיה. באותה התקופה הוא חיבר ספרים, מאמרים ומחזות רבים שעסקו בין היתר בסוגיות חברתיות כמו השחיתות בחברה הרוסית, ואתגרי חיי היומיום של תושבי רוסיה. בין השנים 2003 עד 2008 הוא הנחה תוכנית רדיו שבועית בתחנת הרדיו המסחרית והליברלית הד מוסקבה בה הוא דן באירועים אקטואליים ונושאים תרבותיים שונים.

ב-2005 התמודד שנדרוביץ' כמועמד עצמאי בבחירות לדומה במוסקבה. שנדרוביץ' הגיע למקום השני בבחירות, אחרי השחקן הפופולרי סטניסלב גובורוחין. גובורוחין לקח 38% מהקולות ושנדרוביץ' לקח 17%. בשנת 2006 פרסם שנדרוביץ' ספר שעסק בחוויותיו כמועמד פוליטי בבחירות לדומה.

שנדרוביץ' היה גם בעל טור בשבועון הרוסי הליברלי "ניו טיימס" בין השנים 2007 עד 2020.

לאורך הקריירה שלו שנדרוביץ' נודע במיוחד בשל הביקורת הבוטה והגלויה מצדו נגד שלטונו של ולדימיר פוטין, כולל התנגדותו למדיניות של הממשל הרוסי במהלך מלחמת צ'צ'ניה הראשונה בשנים 1994 עד 1996.

ב-2010 שנדרוביץ' הוא בין החותמים הראשונים על המניפסט המקוון "פוטין חייב ללכת". כמו כן, ב-26 בדצמבר 2010 היה לו תפקיד מרכזי בארגון "מוסקבה לכולם" (רוסית: Москва для всех) בתגובה להתפרעויות הגזעניות שהתרחשו מוקדם יותר באותו החודש.

ב-27 בנובמבר 2021 שנדרוביץ' הגיש בקשה לקבלת אזרחות ישראלית. חודש לאחר מכן משרד המשפטים הרוסי ההגדיר אותו באופן רשמי כ"סוכן זר" בתקשורת ההמונים. ב-11 בינואר 2022, על רקע הלחץ הפוליטי הגובר נגדו והגדרתו כ"סוכן זר", עזב שנדרוביץ' את רוסיה ועבר למערב אירופה, ובהמשך השתקע בפולין.

ביוני 2023, כאשר הוא טס מתל אביב לבירת גאורגיה טביליסי עם דרכון ישראלי, הוא לא הורשה להיכנס לגארוגיה, על אף שמספר חודשים לפני כן ביקר בגאורגיה ללא שום בעיות. בעקבות כך הוא נאלץ לטוס משם חזרה לישראל.

## פלילים
ב-21 בנובמבר 2025 פורסם שהשירות הפדרלי לפיקוח פיננסי של רוסיה הכניס את ויקטור שנדרוביץ' לרשימה רשמית של טרוריסטים ורדיקלים.

## קישורים חיצוניים

* 

* 

## הערות שוליים

קטגוריה:עיתונאים יהודים רוסים
קטגוריה:פובליציסטים יהודים רוסים
קטגוריה:בעלי טור יהודים רוסים
קטגוריה:מוסקבה: אישים
קטגוריה:אנשים שהוכרזו ברוסיה ככלי תקשורת — "סוכנים זרים"
קטגוריה:אנשים שהוכרזו ברוסיה כטרוריסטים או קיצונים
קטגוריה:רוסים שנולדו ב-1958
ראשן ספרינג פאנץ'

**ראשן ספרינג פאנץ' ** (אנגלית: **Russian Spring Punch**, בתרגום חופשי: פונץ' רוסי אביבי) הוא קוקטייל המוכר על ידי איגוד הברמנים הבינלאומי. הקוקטייל מורכב מוודקה, מיץ לימון, קרם דה קסיס, סירופ סוכר ויין מבעבע. מוגש בדרך כלל בכוס גבוהה מלאה בקרח עם קשית.

## היסטוריה
ראשן ספרינג פאנץ' מתועד לראשונה בשנות ה-80 של המאה ה-20. הוא הומצא בלונדון על ידי הברמן דיק ברדסל (Dick Bradsell) שסיפר שמטרת הקוקטייל הייתה שימוש ברכיבים זולים לצורך מסיבת חברים. הקוקטייל נקרא "רוסי" עקב שימוש בוודקה ו"אביבי" עקב דמיון מסוים לג'ון קולינס שנחשב לקטקטייל אביבי.

ב-2015 ברדסל סיפר:

הקוקטייל נחל הצלחה רבה במסיבה ובהמשך יצא כמתכון.

## הכנה
בכזונותיו דיק ברדסל מספר:

## וריאציות
בנוסף למספר אפשרויות ליחסים שונים בין רכיבים, קיימות כמה וריאציות לקוקטייל, לדגומה החלפת קרם דה קסיס בליקר פטל אדום או שחור
.
## הערות שוליים

קטגוריה:קוקטיילים
תרופה משולבת Nirmatrelvir ו-Ritonavir

**תרופה משולבת Nirmatrelvir ו-Ritonavir** (בשם מסחרי: **פקסלוביד** **Paxlovid**) היא תרופה אנטי-ויראלית שפותחה על ידי חברת פייזר כטיפול נגד מחלת הקורונה (COVID-19).

בדצמבר 2021 קיבל השילוב של נירמטרלוויר (Nirmatrelvir) באריזה משותפת עם ריטונביר  אישור שימוש בחירום  על ידי מנהל המזון והתרופות האמריקאי (FDA) לטיפול במחלת הקורונה. התרופות באריזה משותפת נמכרות תחת שם המותג Paxlovid. היא אושרה לשימוש חרום בישראל על ידי מנכ"ל משרד הבריאות פרופ' נחמן אש זמן קצר אחר כך.

## שימוש רפואי
בהרשאת החירום של פקסלוביד, ההתוויה לשימוש היא גיל 12 ומעלה, עם משקל של לפחות 40 קילוגרם ובדיקת קורונה ישירה חיובית, שנמצאים בקבוצת סיכון גבוה , ושהידבקות במחלה עלולה להובילם לאשפוז או למוות. פקסלוביד לא קיבלה הרשאה לשימוש למניעת הידבקות בווירוס הקורונה, לטיפול לאחר חשיפה ל-COVID-19, או לטיפול חדש באנשים מאושפזים. אין נתונים על הסיכון בשימוש בתרופה במהלך היריון, או על מקרי הפלה טבעית. כמו כן, אין נתונים על נוכחות הפקסלוביד בחלב אם ועל השפעותיה על ייצור חלב או על התינוק.

## ניסוי בבני אדם
בינואר עד יולי 2021, עונת הוריאנטים שקדמו לאומיקרון, נערך ניסוי מבוקר הקצאה אקראית של שלב II-III שנקרא EPIC-HR. נכללו בו רק נבדקים שלא חוסנו נגד קוביד-19, שדיווחו על לפחות תסמין אחד של קוביד-19, שנמצא SARS-CoV-2 בבדיקת מעבדה שלהם ואשר טופלו מחוץ לבתי חולים. התוצאות עבור מי שלא עברו יותר מ-3 ימים בין הופעת התסמין לנטילת התרופה פורסמו באפריל 2022: היעילות של פקסלוביד נגד אשפוז-קוביד או מוות נאמדה ב-88% (טווח ביטחון בין 75-94%). ניתוח-על שפרסמה ספריית קוקריין בספטמבר 2022, דיווח שנמצא רק הניסוי היחיד הזה כניסוי שהסתיים, וכי ישנם 8 ניסויים נוספים שטרם הסתיימו. מחקר "תווית פתוחה" (ללא סמיות) שנערך בבתי חולים בשנגחאי בתקופת וריאנט האומיקרון, לא מצא יתרון משמעותי להוספת פקסלוביד לטיפול הרגיל.

## ניסוי בבעלי חיים
בארנבות בהיריון נצפתה ירידה במשקל הגוף של העובר לאחר חשיפה מערכתית גבוהה של פי 10 מהמינון המאושר לאדם. בצאצאים של חולדות מניקות נצפתה ירידה זמנית במשקל הגוף.

## תופעות לוואי
תופעות הלוואי של תרופת ה פקסלוביד, כוללות: דיסגזיה  (חוסר או שיבוש בחוש הטעם) (6%), שלשולים (3%), יתר לחץ דם (1%) וכאבי שרירים (1%). תופעות לא רצויות נוספות שדווחו כוללות תגובות אלרגיות, בעיות בכבד, עמידות לתרופות לטיפול ב-HIV, כאב בטן, בחילה ותחושת חולי כללית.

## מנת יתר
אין תרופות ספציפיות המטפלות במינון יתר של פקסלוביד. הטיפול במקרים של מנת יתר, מורכב מאמצעים תומכים כגון ניטור של סימנים חיוניים ותצפית על המצב הקליני.

## קישורים חיצוניים
* 

* 

## ביאורים

## הערות שוליים

קטגוריה:תרופות נוגדות נגיפים
קטגוריה:תרופות לפי א'-ב'
קטגוריה:מגפת הקורונה
Whatever It Takes

"**Whatever It Takes**" (בעברית: "**כל מה שיידרש**") הוא שיר של להקת הפופ רוק האמריקאית Imagine Dragons. השיר יצא לאור ב-9 במאי 2017, כסינגל קידום מכירות דרך Kidinakorner ו-Interscope. מאוחר יותר הוא הפך לסינגל השלישי מתוך אלבום אולפן השלישי של הלהקה, Evolve, ב-6 באוקטובר 2017. הוא שימש כשיר הנושא הרשמי של אירוע ה- שלם וצפה WWE, בנוסף להכללתו במשחק הווידאו *Madden NFL 18*.

## רקע
ב-9 במאי 2017 הוכרז שם השיר יחד עם עטיפת האלבום *Evolve* באמצעות טוויטר ב-9 במאי 2017.

## קליפ
קליפ לשיר שוחרר ב-12 באוקטובר 2017. בוים על ידי מאט איסטין ואהרון היימס. איסטין גם ביים בעבר את הקליפים לשירים On Top of the World" ,Roots" ו-" Believer ". הסרטון מתחיל כשהסולן דן ריינולדס שוחה בחדר מלא במים. לאחר מכן הוא חותך לסצנה שבה ריינולדס והלהקה מנגנים באותו חדר; עם זאת, הוא אינו מלא במים בסצנה זו. כשהם מבצעים את הפזמון של השיר, הגג מתפורר והגשם מתחיל לזרום פנימה. לאורך הסרטון, הגשם נמשך והחדר בסופו של דבר מתמלא לחלוטין במים. עם זאת, הלהקה עדיין מנגנת. בזמן שריינולדס שר, חפצים כמו כפפת אגרוף ומפתחות צפים לידו יחד עם שני אנשים שהם לכאורה סירנות, מושכים בו משני הצדדים. לפני הפזמון האחרון, המוזיקה נעצרת והלהקה מרחפת ללא רוח חיים על המים. כשהם שוב פורצים לשיר, הבמה השתנתה לחלוטין מכיוון שהחדר כבר לא מתחת למים, והחדר עולה בלהבות כשלהקה מנגת בו. כשהסרטון מסתיים, הכל בוער והמוזיקה נעצרת. הסרטון זכה בפרס MTV Video Music עבור "סרטון הרוק הטוב ביותר".

## הופעות חיות
באוקטובר 2017, Imagine Dragons ביצעה את השיר בתוכנית "Late Night עם סת' מאיירס".

ב-30 במאי 2018, הם ביצעו את השיר בשידור חי לפני המשחק השני של גמר גביע סטנלי 2018 ב-T-Mobile Arena בלאס וגאס.

## שימוש במדיה
בפברואר 2018, Imagine Dragons ביקשה מוועידת הפעולה הפוליטית השמרנית להפסיק להשתמש ב"Whatever It Takes" באתר הוועידה שלהם.

נבחרת יוטה ג'אז של ליגת ה-NBA מרבה לנגן את השיר לפני הטיפ-אוף של כל משחק בית ב-ויוינט סמארט הום ארנה בסולט לייק סיטי, יוטה.

## הופעה מסחרית
נכון ל-15 במאי 2018, השיר הגיע למקום ה-12 ב-בילבורד הוט 100.

## פרסים ומועמדויות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי Imagine Dragons
קטגוריה:שירים באנגלית
קטגוריה:שירים שנכתבו על ידי ג'ואל ליטל
קטגוריה:שירי R&B עכשוויים אמריקאיים
קטגוריה:יוטה ג'אז
קטגוריה:סינגלים שהגיעו למקום הראשון במצעד שירי הרוק & האלטרנטיביים
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת אינטרסקופ רקורדס
ויאנה

**ויאנה בירו** (בצרפתית: **Vianney Bureau**; נולד ב-13 בפברואר 1991), המוכר בשמו הפרטי **ויאנה**, הוא זמר-יוצר צרפתי.

## ביוגרפיה
ויאנה נולד בפו לאב ששירת כטייס מסוק בצבא ולאם שעבדה בבקרת תנועה אווירית, ולו שלושה אחים. הוא גדל במשפחה אוהבת מוזיקה, והאזין לאביו שניגן בגיטרה ושר שירים של ז'ורז' ברסנס, ריקי לי ג'ונס, מקסים לה פורסטייה ופרנסואה ברנז'ה.
ויאנה גדל בפריז, וכבר בגיל 12 גילה את תשוקתו למוזיקה והחל לכתוב שירים. ב-2005 הכיר לו אביו מספר חברים מוזיקאים, שאיתם ועם אחיו הבכור הוציא דיסק ראשון בהוצאה עצמית.

## קריירה
ב-2015 היה מועמד לראשונה לזכייה בפרס ניצחונות המוזיקה, המקבילה הצרפתית לפרס הגראמי, על אלבומו הראשון Idées blanches. הוא זכה בפרס ב-2016 בקטגוריית זמר השנה, וב-2017 בקטגוריית שיר השנה עבור השיר Je m'en vais. הוא היה מועמד לפרס גם בשנים 2020 ו-2021, אולם לא זכה.

ב-2018 שיחק בתפקיד ראשי בסרט "אמא שלי משוגעת", לצד פאני ארדן ואריאל דומבסל. באותה שנה הוציא יחד עם הראפר מטר גים את השיר La Même, שהגיע למקום הראשון במצעדי השירים השבועיים בצרפת ובבלגיה.

ב-2021 שימש כשופט בעונה העשירית של תוכנית The Voice הצרפתית, לצד אמל בנט, פלורן פאני ומארק לאבואן.

## חיים אישיים
החל מ-2016 ויאנה בזוגיות עם נגנית הצ'לו קתרין רובר, לה נישא ב-14 ביולי 2020. באוקטובר 2021 הודיע בטוויטר על היותו אב לבן.

## דיסקוגרפיה
### אלבומי סטודיו
* 2014 – Idées blanches (רעיונות לבנים)
* 2016 – Vianney (ויאנה)
* 2020 – N'attendons pas (לא מחכים)

### סינגלים
* 2014 – Pas là
* 2016 – Je m'en vais
* 2016 – Les Filles d'aujourd'hui (עם ג'ויס ג'ונתן)
* 2017 – Moi aimer toi
* 2018 – La même (עם מטר גימס)
* 2020 – Beau-papa

## קישורים חיצוניים

* 

קטגוריה:זמרים-יוצרים צרפתים
קטגוריה:שופטי The Voice
קטגוריה:צרפתים שנולדו ב-1991
מוסא בן דוד וחיון

הרב **מוסא בן דוד וחיון** (**אוחיון, בן חיון**) (סביב ה'תק"כ, 1760 – כ"ד באב ה'תקע"ז, 6 באוגוסט 1817) היה פוסק הלכה, מקובל, ראש ישיבה ודיין במרקש שבמרוקו בראשית המאה ה-19.

## ביוגרפיה
נולד במרקש לאביו רבי יהודה שהיה מדייני העיר. שם המשפחה 'דוד וחיון' הוא עתיק, וידוע כבר מהמאה הארבע העשרה. כינוי המשפחה היה "אטאחוני". למד אצל חכמי עירו והתפרסם בשל היותו שקדן ומתמיד. לימים התמנה לראשות הישיבה, שאז מנתה כשלש מאות תלמידים. בין תלמידיו נמנו רבי משה רוזיליו ורבי יהודה אלמליח. סמוך לשנת ה'תקס"ב התמנה לדיין בבית הדין של העיר בראשות רבי אברהם פינטו ורבי שלמה אסבאג, יחד עם רבי יעקב פינטו השני, רבי יהודה הצרפתי, רבי משה אסבאג ורבי שלמה אוזנקוט. בית הדין נשא ונתן בענייני הלכה עם יתר חכמי מרוקו, כדוגמת רבי רפאל בירדוגו רבה של מקנס. כמו כן עמד רבי מוסא בקשר הלכתי עם שד"רים שונים. וכן היווה כתובת לשאלות בנושאי קבלה בקרב חכמי מרקש.

### פטירתו
נפטר בכ"ד באב ה'תקע"ז. הספידוהו רבי רפאל מסעוד אבן מוחא, ותלמידו רבי משה רוזיליו. נזכר בפיוטי 'שוכני מערה' של מראכש.

### משפחתו
רבי מוסא הוליד לפחות שתי בנות. באגרת ששלח לחכמי צפרו, ביקש תמיכה כלכלית להוצאת הנדוניה של שתי בנותיו, ודיווח על מצבו הכלכלי הירוד. יש המשערים שרבי מוסא ביקש תמיכה כלכלית גם מיהודי מקנס. מצאצאיו ידועים רבי ראובן פינטו, ורבי מסעוד קורקוס - מחכמי העיר.

## חיבוריו
***חידושים על הטור** – טרם נדפס.
***חידושים על השולחן ערוך** – על יורה דעה, אבן העזר וחושן משפט. חלקם נדפסו בספר 'ביאור מהרא"ח' על חושן משפט.
***שאלות ותשובות** – מקבץ מתשובותיו יצא לאור בספר תשובות חכמי מראכש.
***הגהות לספר כנסת הגדולה** – טרם נדפס.
***הגהות על כתבי האר"י אוצרות חיים וספר הכוונות** – חלקם נדפסו בקובץ מן הגנזים.

## לקריאה נוספת
* הרב יוסף פרץ והרב יוסף הלל (עורך), **קדושי מראכש**, "רבי מוסא בן דוד וחיון", הוצאת קהילות ישראל, ירושלים ה'תשפ"א.

## הערות שוליים

קטגוריה:רבנים מרוקאים
קטגוריה:מרקש: רבנים
קטגוריה:ראשי ישיבה מרוקאים
קטגוריה:דיינים
קטגוריה:מחברי ספרי שו"ת
קטגוריה:נפטרים ב-1817
אמילקר ברבאיי

**אמילקר ברבאיי** (בפורטוגזית: **Amílcar Barbuy**; 29 במרץ 1893 – 24 באוגוסט 1965) היה כדורגלן ומאמן איטלקי-ברזילאי, ששיחק בעמדת הקשר האחורי.

## קריירה
עבור כמה מאוהדי קורינתיאנס הוותיקים, אמילקר היה הכדורגלן הברזילאי השני הכי מוכשר, רק אחרי פלה. חוזקותיו על המגרש היו יכולת התיקול, קריאת המשחק, בעיטות חזקות ומסירות ארוכות נהדרות.

חוץ מקורינתיאנס הוא גם שיחק במדי פלמיירס ולאציו האיטלקית, ובכך הפך לכדורגלן הברזילאי הראשון בליגה האיטלקית. אמילקר הגיע ללאציו לעונת 1931/1932 תחת התפקיד שחקן-מאמן.

בגיל 38 אמילקר הפך לכדורגלן המבוגר ביותר לערוך הופעת בכורה בליגה האיטלקית בשנת 1932, שיא שנשבר רק בשנת 2016 על ידי מאוריציו פוגליסי, שעשה זאת בגיל 39. משחק זה היה גם האחרון שלו בקריירה.

אמילקר הפך לשחקן קורינתיאנס הראשון אי פעם לשחק במדי נבחרת ברזיל, בה ערך 19 הופעות וכבש 5 שערים. הוא השתתף בטורניר הקופה אמריקה הראשון בשנת 1916, ולאחר מכן גם זכה עמה בטורניר פעמיים בשנים 1919 ו-1922.

## תארים
;קורינתיאנס
*אליפות סאו פאולו (3): 1914, 1916, 1922
;פלמיירס
*אליפות סאו פאולו (2): 1926, 1927
;נבחרת ברזיל
*קופה אמריקה (2): 1919, 1922

## קישורים חיצוניים

קטגוריה:כדורגלנים איטלקים
קטגוריה:כדורגלנים ברזילאים
קטגוריה:כדורגלני קורינתיאנס
קטגוריה:כדורגלני פלמיירס
קטגוריה:כדורגלני לאציו
קטגוריה:כדורגלני נבחרת ברזיל
קטגוריה:ילידי 1893
קטגוריה:נפטרים ב-1965
דייוויד אנטין

**דייוויד אנטין** (באנגלית: **David Abram Antin**; 1 בפברואר 1932, ניו יורק – 11 באוקטובר 2016) היה אמן משורר יהודי-אמריקאי.

## ביוגרפיה
אנטין נולד בשנת 1932 בניו יורק וסיים בית הספר הטכני בברוקלין. בהמשך הוא קיבל תואר שני מאוניברסיטת ניו יורק בשנת 1966. בשנים 1955–1964 אנטין עבד כמתרגם בעיקר מגרמנית עבור Pergamon Press.

בשנת 1959 דייוויד פרסם יצירת שירה הראשונה. בסוף שנות ה-60 של המאה ה-20 ביחד עם אשתו אלינור אנטין הוא עבר לקליפורניה. הוא התחיל לעבוד באוניברסיטת קליפורניה בסן דייגו במחלקה לאמנויות החדשה. בשנים 1971–1999 הוא כיהן באוניברסיטה במשרת פרופסור. השפעתו על סטודנטים לצילום הייתה גבוהה במיוחד.

הוא קיבל מלגת גוגנהיים ומלגה של הקרן הלאומית למדעי הרוח. בשנת 1984 הוא קיבל פרס על יצירות שירה שפרסם.

## ספרים של דייוויד אנטין
**Definitions* Caterpillar Press, New York, 1967. Poetry
**Autobiography*, Something Else Press, *A Great Bear* Pamphlet, New York, 1967.
**Code of Flag Behavior*, Black Sparrow Press, Los Angeles, 1968. Poetry
**Meditations*, Black Sparrow Press, Los Angeles, 1971. Poetry
**After the War; A Long Novel with Few Words*, Black Sparrow Press, Santa Barbara, 1973
**Talking*, Kulchur Foundation, 1972. New edition: 2001. Poetry
**Talking at the Boundaries*, New Directions, New York, 1976
**Tuning*, New Directions, New York, 1984
**Selected Poems: 1963-1973*, Sun & Moon, Los Angeles, 1991.
**What It Means to Be Avant-Garde*, New Directions, New York, 1993.
**A Conversation with David Antin* (עם צ'ארלס רונשטיין) 2001
**i never knew what time it was*, University of California Press, Berkeley, 2005.
**john cage uncaged is still cagey* 2006
**Radical Coherency: Selected Essays on Art and Literature, 1966 to 2005*, University of Chicago Press, 2010.

## קישורים חיצוניים

* ביוגרפיה
* מידע על דייוויד אנטין ויצירותיו
* 

קטגוריה:משוררים אמריקאים
קטגוריה:אמנים אמריקאים
קטגוריה:בוגרי הסיטי קולג' של ניו יורק
קטגוריה:בוגרי אוניברסיטת ניו יורק
קטגוריה:אמנים יהודים
קטגוריה:מתרגמים לאנגלית
קטגוריה:מתרגמים מגרמנית
קטגוריה:אמריקאים שנולדו ב-1932
קטגוריה:אמריקאים שנפטרו ב-2016
רונה מוסקבה

**רונה** (ברוסית: **Профессиональный Баскетбольный Клуб «Руна»**) היה מועדון כדורסל  ממוסקבה, שבשיאו התמודד בליגת VTB וב. התקיים בשנים 2017—2024.

## היסטוריה
מועדון הכדורסל הוקם כמועדון לילדים ונוער "רונה-באסקט", שנוסד ב-2004. כבר בשנת 2013, על בסיס מועדון הילדים, נוצר מועדון הכדורסל לגברים כדי להשתתף באליפות רוסיה. 

בשנת 2016 החל המועדון להתמודד בתחרויות בחסות פדרציית הכדורסל הרוסית ובליגה השנייה. בשנת 2017 קיבלה רונה רשמית מעמד של מועדון כדורסל מקצועני. 

בעונת 2018/2019 סיימה רונה במקום השלישי בסופרליגה-2, וכבר ב-2019 החלה להתמודד בסופרליגה-1 לגברים, השנייה בחשיבותה ברוסיה ובעונות 2021 עד 2023 סיימה כסגנית אלופת הליגה.

בעונת 2023/2024 התמודדה במסגרת הליגה המאוחדת של VTB. ברם בשל מצב כלכלי קשה פורקה בתום העונה.

## קבוצת הנוער
לפני תחילת עונת 2020/2021, נוצרה קבוצת נוער שתשחק בליגת הנוער של VTB. בעונתה הראשונה סיימה הקבוצה במקום העשירי בעונה הסדירה.
## "רונה 3x3"
בקיץ 2021 נוסדה רונה 3x3 – קבוצת כדורסל 3x3 שלוקחת חלק בתחרויות כלל רוסיות ובינלאומיות. באוקטובר 2021 העפילה לחצי גמר הגביע הרוסי 3x3. כמו כן, ניצחה בחטיבת "Future" של הליגה המאוחדת של אירופה, לאחר שהשיגה שלושה ניצחונות בחמישה סיבובי מוקדמות.

## הישגים לפי עונה

## קישורים חיצוניים

* 

*רונה מוסקבה, באתר התאחדות הכדורסל הרוסית

## הערות שוליים

קטגוריה:מוסקבה: מועדוני ספורט
קטגוריה:קבוצות כדורסל רוסיות שהתפרקו
קטגוריה:2004 ברוסיה